Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 25. septembra 2007

Materiál číslo: 69/2007

K bodu: Informácia o uzatvorených nájomných zmluvách k obecným bytom v Mestskej časti Bratislava-Petržalka za II. štvrťrok roku 2007.

Predkladá:			 Návrh uznesenia:

Milan Ftáčnik	Miestne zastupiteľstvo mestskej časti Bratislava-
starosta	Petržalka

Prerokované:	b e r i e   n a   v e d o m i e 
	
v miestnej rade	informáciu o uzatvorených nájomných zmluvách
dňa 11. 09. 2007	k obecným bytom v Mestskej časti Bratislava - 
 	Petržalka za II. štvrťrok roku 2007.

Spracoval:

Daniela Podolayová
vedúca bytového oddelenia

1

I n f o r m á c i a
o uzatvorených nájomných zmluvách k obecným bytom v Mestskej časti Bratislava-Petržalka
za II. štvrťrok roku 2007.

	Miestne zastupiteľstvo mestskej časti Bratislava - Petržalka na svojom zasadnutí dňa 26. septembra 2006 uznesením č. 367 schválilo „Zásady hospodárenia s bytmi v mestskej časti Bratislava-Petržalka“. V čl.5 ods.(6) predmetných zásad ukladá starostovi štvrťročne predkladať miestnemu zastupiteľstvu  informáciu o uzatvorených nájomných zmluvách.
Za II. štvrťrok roku 2007 bolo na základe určenia nájomcu uzatvorených šesť nájomných zmlúv.
Štyri nájomné zmluvy boli uzatvorené so žiadateľmi evidovanými v miestnom zozname uchádzačov o nájom bytu zaradenými v poradovníku uchádzačov o nájom bytu. Jedna nájomná zmluva bola uzatvorená so žiadateľmi evidovanými v miestnom zozname uchádzačov o nájom bytu, ktorí zabezpečili náhradné ubytovanie neplatičke. Prenajatie bytu po neplatičoch odporučili členovia sociálnej a bytovej komisie. Jedna nájomná zmluva bola uzatvorená so žiadateľom nezaradeným v poradovníku. 

Nájomné zmluvy boli uzatvorené  nasledovne :
1) 3-izbový byt  po neplatičke, ktorá mala rozhodnutím súdu povinnosť byt vypratať po zabezpečení náhradného ubytovania. Toto ubytovanie zabezpečili manželia Blaškovci, štvorčlenná domácnosť, ktorým bol uvedený byt prenajatý na dobu určitú do 30. 11. 2009. Odporučené sociálnou a bytovou komisiou.

2) 1-izbový byt po zomrelej,  prenajatý pani Zuzane Porubčanovej na dobu určitú do 31. 12. 2008,  trojčlenná  domácnosť, žiadosť zaradená v poradovníku. 

3) garsónka, byt odovzdaný, prenajatý pani Dane Dobrovodskej na dobu určitú do 31. 12. 2008, dvojčlenná domácnosť, žiadosť zaradená v poradovníku.

4) 1-izbový byt  po neplatičoch, exekučne vyprataný, prenajatý pánovi Jánovi Královičovi a pani Zuzane Haulišovej na dobu určitú do 30. 11. 2009, štvorčlenná domácnosť, žiadosť zaradená v poradovníku. 

5) garsónka, byt po zomrelej, byt prenajatý pani Andree Humajovej na dobu určitú do 
31. 12. 2008, dvojčlenná domácnosť, žiadosť zaradená v poradovníku. 
    
6) 2-izbový byt po Krajskom riaditeľstve PZ v Bratislave, prenajatý príslušníkovi PZ pánovi Tomášovi Srnkovi  s manželkou Annou Srnkovou na dobu určitú do 31. 05. 2009, štvorčlenná domácnosť. Žiadosť nebola zaradená v poradovníku. Starosta mestskej časti, na žiadosť riaditeľky Okresného riaditeľstva PZ, riešil bytovú situáciu príslušníka policajného zboru v rámci stabilizácie personálnych stavov policajtov Okresného riaditeľstva PZ Bratislava V. Pán Srnka s rodinou predmetný byt  užíval už počas obdobia, keď bol byt dočasne vyňatý z bytového fondu pre Krajské riaditeľstvo PZ v Bratislave za účelom ubytovania policajtov PZ služobne zaradených na Okresnom riaditeľstve PZ Bratislava V. Pán Srnka, štvorčlenná domácnosť, žiadateľ o nájom bytu evidovaný v miestnom zozname uchádzačov o nájom bytu. 
Materiál bol prerokovaný v sociálnej a bytovej komisii dňa 27. 08. 2007, stanovisko komisie tvorí prílohu materiálu.
	Materiál bol prerokovaný na zasadnutí Miestnej rady mestskej časti Bratislava-Petržalka dňa 11. 09. 2007, ktorá odporučila miestnemu zastupiteľstvu informáciu o uzatvorených nájomných zmluvách k obecným bytom v Mestskej časti Bratislava-Petržalka za II. štvrťrok roku 2007 zobrať na vedomie.

 Stanovisko
zo zasadnutia sociálnej a bytovej komisie zo dňa 27. 08. 2007

K bodu : Informácia o uzatvorených nájomných zmluvách k obecným bytom             
               v Mestskej časti Bratislava-Petržalka za II. štvrťrok roku 2007

Stanovisko:
Sociálna a bytová komisia k materiálu o uzatvorených nájomných zmluvách za II. štvrťrok roku 2007 nemá pripomienky a odporúča poslancom miestnej rady a miestneho zastupiteľstva  informáciu o uzatvorených nájomných zmluvách k obecným bytom v Mestskej časti Bratislava-Petržalka za II. štvrťrok roku 2007 zobrať na vedomie.

Prítomní: 
Anna Sotníková, Oľga Adamčiaková, Viera Palková, Rastislav Pavlík, Michal Novota, Elena Králiková, Helena Stachová, Radoslav Stuhl

Hlasovanie:	       za 		proti	        zdržal sa         
		        8	              0	           0

V Bratislave 27. 08. 2007                                                   Anna Sotníková, v.r.
                                                                                                    predseda